গ্রহণযোগ্য ও অংশগ্রহণমূলক নির্বাচন চায় ইইউ : রাজধানীর আগারগাঁওয়ে নির্বাচন কমিশন ভবনে গতকাল সকাল ১১টা থেকে এক ঘণ্টার বেশি সময় ধরে নির্বাচন কমিশনের সঙ্গে বৈঠক করে ইইউ প্রতিনিধিদল। বৈঠকে ইইউ রাষ্ট্রদূত রেঞ্চা টিয়েরিংকের নেতৃত্বে প্রতিনিধিদলে ছিলেন ব্রিটেন, জার্মানি, স্পেন, সুইডেন, ফ্রান্স, ডেনমার্ক, নেদারল্যান্ডসের রাষ্ট্রদূত ও প্রতিনিধিরা। সিইসি ছাড়াও বৈঠকে চার নির্বাচন কমিশনার মাহবুব তালুকদার, মো. রফিকুল ইসলাম, কবিতা খানম, ব্রিগেডিয়ার জেনারেল (অব.) শাহাদাত হোসেন চৌধুরী ও ইসি সচিব হেলালুদ্দীন আহমদ।